გიორგი წიტაიშვილი
გიორგი წიტაიშვილი (დ. 18 ნოემბერი, 2000, რიშონ-ლე-ციონი, ისრაელი) — ქართველი ფეხბურთელი. თამაშობს ნახევარმცველის პოზიციაზე. არის კიევის „დინამოს“ აღზრდილი და 2018 წლიდან ამ გუნდის წევრი. 2024 წლის ევროპის ჩემპიონატის მონაწილე საქართველოს ეროვნული ნაკრების შემადგენლობაში. 2024 წლის ივლისიდან იჯარით თამაშობს ესპანეთის სეგუნდა დივიზიონის საფეხბურთო კლუბ „გრანადაში“.